wickkiey/tamil-wikipedia-chunked huggingface dataset:
# கொழும்பு கிழக்கு தேர்தல் தொகுதி

**கொழும்பு கிழக்கு தேர்தல் தொகுதி** (*Colombo East electorate*) என்பது சூலை 1977 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் மே மாகாணத்தில் கொழும்பு நகரை அண்டிய பகுதிகளை உள்ளடக்கியதாகும். இத்தொகுதி 1977 ஆம் ஆண்டில் கொழும்பு தெற்கு தேர்தல் தொகுதி, கொழும்பு கிழக்கு என்றும் கொழும்பு மேற்கு என்றும் இரண்டு தொகுதிகளாகப் பிரிக்கப்பட்டதால் உருவாகியது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கொழும்பு கிழக்கு தேர்தல் தொகுதி கொழும்பு தேர்தல் மாவட்டத்தில் உள்ளடக்கப்பட்டது.
# கொழும்பு கிழக்கு தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | காலம் |  |
| --- | --- | --- | --- | --- |
| 1977 | எட்மண்ட் சமரவிக்கிரம | ஐக்கிய தேசியக் கட்சி | 1977-1989 | } |
# கொழும்பு கிழக்கு தேர்தல் தொகுதி

## தேர்தல்கள்

### 1977 நாடாளுமன்றத் தேர்தல்

1977 சூலை 21 இல் இடம்பெற்ற 8வது நாடாளுமன்றத் தேர்தல் முடிவுகள்:  
| align=எட்மண்ட் சமரவிக்கிரம | align=யானை | 19,721 | 58.75% |
| --- | --- | --- | --- |
| align=விவியன் எஸ். கொடிக்கார | align=கை | 7,678 | 22.87% |
| align=பெர்னார்ட் சொய்சா | align=சாவி | 5,951 | 17.73% |
| align=குணசேன சுபசிங்க | align=குடை | 103 | 0.31% |
| align=எம். எச். ஜயரத்தின பீரிஸ் | align=மணிக்கூடு | 57 | 0.17% |
| align=எம். பி. ஆரியதாச | align=பூ | 56 | 0.17% |
| **செல்லுபடியான வாக்குகள்** | **33,566** | **100.00%** |  |
| நிராகரிக்கப்பட்ட வாக்குகள் | 136 |  |  |
| மொத்த வாக்குகள் | 33,702 |  |  |
| பதிவு செய்த வாக்காளர்கள் | 43,574 |  |  |
| வாக்குவீதம் | 77.34% | } |  |
# ராய்பணியா கோட்டை

**ராய்பணியா கோட்டை** என்பது ஒடிசாவின் பாலசோர் மாவட்டத்தில் உள்ள கோட்டையாகும்.இது இடைக்காலத்தைச் சேர்ந்த கிழக்கு இந்தியக் கோட்டைகளில் பெரியது. இவற்றில் மூன்று கோட்டைகளைப் பற்றி அயினி அக்பரி என்ற நூலில் குறிப்பு உள்ளது.
இங்குள்ள நான்கு கோட்டைகள் ராய்பணியா கோட்டை என்ற ஒற்றைப் பெயரால் அழைக்கப்படுகின்றன. இவற்றில் இரண்டு கோட்டைகள் ராய்பணியாவிலும், இரண்டு கோட்டைகள் புலஹத்தாவிலும் உள்ளன.
# சோரா, ஒடிசா

**சோரா** என்பது ஒடிசாவின் பாலசோர் மாவட்டத்தில் உள்ள நகரம் ஆகும். இது பேரூராட்சி நிலையை அடைந்துள்ளது. இது புவனேஸ்வரில் இருந்து 181 கி.மீ தொலைவிலும், பாலசோரில் இருந்து 35 கி.மீ தொலைவிலும் உள்ளது. இது பத்ரக், பாலசோர் ஆகிய நகரங்களுக்கு இடையே அமைந்துள்ளது. இந்த நகரத்தின் வழியாக ஐந்தாம் தேசிய நெடுஞ்சாலை செல்கிறது.
# பாலேஸ்வர்

**பாலேஸ்வர் (பாலசோர்)** என்பது ஒடிசா மாநிலத்திலுள்ள நகரம். இது புவனேஸ்வரத்தில் இருந்து 194 கி.மீ தொலைவில் அமைந்துள்ளது. இது பாலசோர் மாவட்டத்தின் தலைநகரம். இங்கு இந்திய அரசின் டி.ஆர்.டி.ஓ நிறுவனம், பிரமோஸ், அக்னி உள்ளிட்ட ஏவுகணைகளை உருவாக்கியது.
# பாலேஸ்வர்

## அரசியல்

இது ஒடிசா சட்டமன்றத்துக்கு பாலேஸ்வர் தொகுதிக்கு உட்பட்டது. பாராளுமன்றத் தேர்தலுக்கு பாலேஸ்வர் மக்களவைத் தொகுதியின் எல்லைக்குள் வரும்.
# பாலேஸ்வர்

## மேலும் பார்க்க

- இந்திய விண்வெளி ஆய்வு மையம்
- தும்பா
# சாந்திபூர், ஒடிசா

**சாந்திபூர்** என்பது ஒடிசா மாநிலத்தின் பாலசோர் மாவட்டத்தில் அமைந்துள்ள நகரம். இது பாலேஸ்வர் ரயில் நிலையத்தில் இருந்து 16 கி.மீ தொலைவில் உள்ளது. இது கடற்கரையை ஒட்டிய நகரம் என்பதால் சுற்றுலாத் தலமாகவும் இருக்கிறது. இங்கு குதிரைலாட நண்டுகள் ஊர்ந்து செல்கின்றன.
# சாந்திபூர், ஒடிசா

## போக்குவரத்து

இங்கிருந்து பாலேஸ்வருக்கு சென்று அங்கிருந்து ரயில் மூலமாகவும், தேசிய நெடுஞ்சாலையின் வழியாகவும் பிற முக்கிய நகரங்களுக்கு செல்லலாம்.
# ப. பெருமாள்

**ப.பெருமாள்** (P.Perumal, பிறப்பு: சூன் 2, 1954), திண்டுக்கல் மாவட்டத்தின் திருமலைராயபுரத்தில் பிறந்தவர். தஞ்சை சரசுவதி மகால் நூலகத்தில் 1980இல் பாதுகாப்பாளராகப் பணியைத் தொடங்கி, 2012 சூன் வரை பணியாற்றி பணி நிறைவு பெற்றார். தமிழகத்தில் நூலகப் பாதுகாப்பாளராகப் பணியாற்றிய முதல் நபர் இவர். 200க்கும் மேற்பட்ட கருத்தரங்குகளில் கலந்துகொண்டவர். நூலகம், சுவடிப் பாதுகாப்பு, ஓலைச்சுவடிப் பாதுகாப்பு,சரசுவதி மகால் நூலகத்தில் உள்ள அரிய நூல்கள் போன்ற பொருண்மைகளில் ஐம்பதுக்கும் மேற்பட்ட ஆய்வுக்கட்டுரைகளை எழுதியவர். தேசியச்சுவடிகள் பாதுகாப்புத் திட்டததின் கீழ் தமிழகத்தின் தென்மாவட்டத்திலுள்ள சுவடிகளைப் பாதுகாக்க ஒருங்கிணைப்பாளராகப் (2004-08) பணியாற்றியுள்ளார்.
# ப. பெருமாள்

## முதுகலை, முனைவர்

- மதுரை பல்கலைக்கழகத்தில் முதுகலை அரசியல் (1982)
- மதுரை பல்கலைக்கழகத்தில் முதுகலை நூலகவியல் (1985)
- தமிழ்ப்பல்கலைக்கழகத்தில் முனைவர் பட்டம் (தலைப்பு : ஓலைச்சுவடி பாதுகாப்பு வரலாறு) (2007)
# ப. பெருமாள்

## நூல்கள்/சுவடிப் பாதுகாப்பு பயிற்சி

கீழ்க்கண்ட நிறுவனங்களில் நூல்கள் மற்றும் சுவடிப்பாதுகாப்புப் பயிற்சியினை இந்தியாவிலும், வெளிநாட்டிலும் பெற்றுள்ளார்.
- அரசு அருங்காட்சியகம், சென்னை (10 நாள்கள்)
- ஆவணக் காப்பகம், சென்னை (10 நாள்கள்)
- தேசிய கலைப்பொருள்கள் பாதுகாப்பு மற்றும் ஆய்வு மையம், லக்னோ (ஆறு மாதங்கள்)
- அரசு அருங்காட்சியகம், ஒரிஸ்ஸா (15 நாள்கள்)
- தேசிய ஆவணப்பாதுகாப்பகம், ஜப்பான் (மூன்று வாரங்கள்)
- ஜவஹர்லால் நேரு தகைமைத்திட்டத்தின்கீழ் விக்டோரியா ஆல்பர்ட் அருங்காட்சியகம் (45 நாள்கள்), பிரித்தானிய அருங்காட்சியகம் (15 நாள்கள்), வெல்கம் ஆய்வு மையம் (15 நாள்கள்) அதே காலகட்டத்தில் இலண்டன் ஆக்ஸ்போர்டு கேம்பிரிட்ஜ், ஸ்காட்லாந்து நூலகங்களில் குறுகிய காலப் பயிற்சி
# கட்டிஹார் சந்திப்பு தொடருந்து நிலையம்

**கட்டிஹார் சந்திப்பு தொடருந்து நிலையம்** பீகார் மாநிலத்தின் கட்டிஹார் மாவட்டத்தில் உள்ள கட்டிஹார் என்னும் நகரத்தில் அமைந்துள்ள தொடருந்து நிலையம் ஆகும். இது கட்டிஹார் நகரத்தின் ரயில் போக்குவரத்துக்காக அமைக்கப்பட்டது. இது பரவுனி - குவகாத்தி வழித்தடத்தின் பரவுனி - கட்டிஹார் பிரிவில் உள்ளது. இந்த நிலையத்தின் வழியாக குவஹாத்தி, கொல்கத்தா, தில்லி ஆகிய நகரங்களுக்கு ரயில்கள் செல்கின்றன.
# சிற்றூர், பாலக்காடு மாவட்டம்

::சித்தூருடன் குழப்பிக் கொள்ளாதீர்.
::சிற்றூர் என்ற தலைப்புடன் குழப்பிக் கொள்ளாதீர்.  
**சிற்றூர்** அல்லது **சிற்றூர்-தத்தமங்கலம்** என்பது இந்தியாவின் கேரளா மாநிலம், பாலக்காடு மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். இந்த நகரம் சிற்றூர் வட்டத்தின் தலைமையகமாக உள்ளது. மேலும் தற்போதைய சட்டமன்ற உறுப்பினராக கே. அச்சுதன் உள்ளார்.
# சிற்றூர், பாலக்காடு மாவட்டம்

## மக்கள் வகைப்பாடு

இந்தியா 2011 ஆம் ஆண்டு மக்கள் தொகை கணக்கெடுப்பின்படி 32,298 மக்கள் இங்கு வசிக்கின்றார்கள். இவர்களில் 15,665 ஆண்கள், 16,633 பெண்கள் ஆவார்கள். சிற்றூர்-தத்தமங்கலம் நகராட்சி மக்களின் சராசரி கல்வியறிவு 89.73% ஆகும், இதில் ஆண்களின் கல்வியறிவு 93.83%, பெண்களின் கல்வியறிவு 85.90% ஆகும். இது கேரள மாநில சராசரி கல்வியறிவான 94.00% விட
குறைவாகும். சிற்றூர்-தத்தமங்கலம் நகராட்சி மக்கள் தொகையில் 2871 பேர் ஆறு வயதுக்குட்பட்டோர் ஆவார்கள்.
# சிற்றூர், பாலக்காடு மாவட்டம்

## முக்கிய நபர்கள்

- பி. லீலா - (இந்திய பாடகர்)
- ம. சு. விசுவநாதன் - (இசையமைப்பாளர்)
- விதுபாலா - (நடிகர்)
- ரகுவரன் - (நடிகர்)
- எம். சுகுமாரன் - (எழுத்தாளர்)
# எம். சி. ரோடு

**முதன்மை நடுவண் சாலை** அல்லது **எம். சி. ரோடு** கேரளத்தின் முதலாம் மாநில நெடுஞ்சாலை ஆகும். இது 240.6 கிலோமீட்டர் நீளத்தில் அமைந்துள்ளது. இதை கேரள அரசின் பொதுப்பணித் துறை *மா.நெ 1* (**SH 1**) என்று நிர்வகிக்கிறது. இது திருவிதாங்கூரின் திவானாக இருந்த கேசவதாச இராசாவினால் கட்டமைக்கப்பட்டது.
# எம். சி. ரோடு

## வழித்தடம்

அருகே இந்த நெடுஞ்சாலை]]
திருவனந்தபுரத்தின் கேசவதாசபுரத்தில் தொடங்கி வெம்பாயம், வெஞ்ஞாறமூடு, கிளிமானூர், நிலமேல், சடையமங்கலம், ஆயூர், கொட்டாரக்கரை, அடூர், பந்தளம், செங்கன்னூர், திருவல்லா, சங்கனாச்சேரி, , சிங்கவனம், கோட்டயம், ஏற்றுமானூர், குறவிலங்காடு,கூத்தாட்டுகுளம், மூவாற்றுப்புழை, கீழில்லம், பெரும்பாவூர், காலடி வழியாக அங்கமாலி வரை நீள்கிறது. இது அங்கமாலியில் 47 ஆவது தேசிய நெடுஞ்சாலையுடன் இணைகிறது. இது திருவனந்தபுரம், கொல்லம், பத்தனந்திட்டா, ஆலப்புழை, கோட்டயம், எறணாகுளம் ஆகிய மாவட்டங்களைக் கடக்கிறது..
# எம். சி. ரோடு

## முதன்மைத்தன்மை

இது திருவிதாங்கூர் இராச்சியத்தின் தலைநகரை இராச்சியத்தின் பெரும்பாலான பெருநகரங்களுடன் இணைக்கும் முதன்மை நெடுஞ்சாலையாக அமைந்திருந்தது. சபரிமலை புனித யாத்திரை மேற்கொள்ளும் பலரும் இவ்வழியே உள்ள பல கோவில்களை வழிபட்ட வண்ணம் பயணிக்கின்றனர்.
# எம். சி. ரோடு

## வழியில் உள்ள நகரங்கள்

- திருவனந்தபுரம்
- கிளிமானூர்
- கொட்டாரக்கரை
- அடூர்
- பந்தளம்
- செங்கன்னூர்
- திருவல்லா
- சங்கனாச்சேரி
- சிங்கவனம்
- கோட்டயம்
- ஏற்றுமானூர்
- குறுவிலங்காடு
- கூத்தாட்டுக்குளம்
- மூவாற்றுப்புழை
- பெரும்பாவூர்
- காலடி
- அங்கமாலி
# 2014-15 தென்கிழக்காசிய, தெற்காசியா வெள்ளப்பெருக்கு

**2014-15 தென்கிழக்காசிய, தெற்காசியா வெள்ளப்பெருக்கு** என்பது 14 டிசம்பர் 2014 தொடங்கி தற்சமயம் வரையில், இந்தோனேசியா, மலேசியா, தாய்லாந்து ஆகிய நாடுகளைப் பாதிக்கும் வெள்ளப்பெருக்கு நிகழ்ச்சியாகும். இந்தோனேசியாவில் 94,000 பேர், மலேசியாவில் 180,000 பேர், தாய்லாந்தில் சில ஆயிரம் பேர் பாதிக்கப்பட்ட இடங்களில் இருந்து வெளியேற்றப்பட்டுள்ளனர்.
# 2014-15 தென்கிழக்காசிய, தெற்காசியா வெள்ளப்பெருக்கு

## காரணங்கள்

தென்சீனக் கடலின் மீது வீசும் தென்கிழக்குப் பருவக்காற்றுகள் வழக்கத்திற்கு மாறாகத் தென்சீனக் கடல் நீரை வெப்பமாக்கி வருகின்றன. அதுவே இந்தக் கனத்த பெருமழைக்கு முக்கியக் காரணமாகும். போதிய அக்கறைகள், போதிய பராமரிப்புகள், போதிய கவனிப்புகள் இல்லாமல் சுற்றுச் சூழல்களில் அதிக மேம்பாடுகள் காணப் பட்டதால் இந்த வெள்ளப்பெருக்கு ஏற்பட்டுள்ளது.
|-
| 21
| 237,037
|-
| 15
| 10,000
|-
| 39
| 50,832  
|-
| மொத்தம்
| 75
| 417,869 +
|}
# 2014-15 தென்கிழக்காசிய, தெற்காசியா வெள்ளப்பெருக்கு

## காரணங்கள்

### இந்தோனேசியா

இந்த வெள்ளப்பெருக்கு இந்தோனேசியா, ரியாவ் தீவு, உலு இந்திராகிரி மாநிலத்தின் எட்டு மாவட்டங்களில் 526.5 ஹெக்டர் விவசாய நிலங்களைச் சேதப்படுத்தி உள்ளது. வட சுமத்திரா, ஆச்சே மாநிலத்தின் தாமியாங் மாவட்டத்தில் ஏற்பட்ட அடைமழை காரணமாக, 28,000 பேர் உயர்நிலப் பகுதிகளுக்கு இடமாற்றம் செய்யப்பட்டுள்ளனர்.  
ஜாவாவில் இருக்கும் சித்தாரும் எனும் ஆறு பொங்கி வழிந்தோடியதால் பாலிண்டா, டாயூகோலோட், போஜோங் சோவாங் மாவட்டங்களின் சாலைகளில் வெள்ளப்பெருக்குகள் ஏற்பட்டன. அதனால், பாதுகாப்பு காரணங்களுக்காக பாலிண்டாவில் இருந்த மூன்று மின்நிலையங்கள் மூடப்பட்டன.
# 2014-15 தென்கிழக்காசிய, தெற்காசியா வெள்ளப்பெருக்கு

## காரணங்கள்

### மலேசியா

வரலாறு காணாத மழை காரணமாக மலேசியாவின் எட்டு மாநிலங்களில் வெள்ளப்பெருக்கு ஏற்பட்டுள்ளது. 28 டிசம்பர் 2014 வரை, 200,000 பேர் வெள்ள நிவாரண மையங்களில் தஞ்சம் அடைந்து உள்ளனர். அவர்களின் புள்ளிவிவரங்கள்: கிளாந்தானில் 134,139; திரங்கானுவில் 36,410; பகாங்கில் 33,601; பேராக்கில் 7,581; ஜொகூரில் 465. சபாவில் 336 பேரும், பெர்லிஸ் மாநிலத்தில் 143 பேரும் துயர்துடைப்பு மையங்களில் தஞ்சம் அடைந்துள்ளனர். கிளாந்தானில் வெள்ள நிலைமை மோசம் அடைந்துள்ளது. அங்கே 23 சாலைகள் மூடப் பட்டுள்ளன..  
பேராக் மாநிலத்தில் கோலாகங்சார், சுங்கை சிப்புட், கெரியான் பகுதிகள் வெள்ளத்தால் பாதிக்கப்பட்டுள்ளன. கெரியான், புக்கிட் மேரா பகுதியில் 180 பேர் துயர்துடைப்பு மையங்களுக்கு மாற்றம் செய்யப்பட்டுள்ளனர். மலேசியாவில் வெள்ளப்பெருக்கினால் இதுவரை பத்து பேர் உயிர் இழந்துள்ளனர்.
# 2014-15 தென்கிழக்காசிய, தெற்காசியா வெள்ளப்பெருக்கு

## காரணங்கள்

### மலேசியா

#### சபா

கிழக்கு மலேசியா, சபாவில் 2014 டிசம்பர் 26-ஆம் தேதியில் இருந்து பெய்து வரும் அடைமழையினால் 67 கிராமங்களில் இரண்டு மீட்டர் உயரத்திற்கு வெள்ளம் பெருகி உள்ளது. சபா மாநிலத்தின் பிபோர்ட் (Beaufort) மாவட்டம் பெரிதும் பாதிக்கப்பட்டு உள்ளது. பல முக்கிய சாலைகள் மூடப்பட்டு உள்ளன. 2,391 பேர் துயர்துடைப்பு மையங்களுக்கு கொண்டு செல்லப்பட்டனர். பா மூசா பொதுமண்டபம், அஜீசா பொதுமண்டபம், கம்போங் பாங்கலாக் பொதுமண்டபம், கம்போங் சுவாசா பொதுமண்டபம், லுவாகான் பொதுமண்டபம் ஆகிய இடங்கள் துயர்துடைப்பு மையங்களாக மாற்றம் கண்டுள்ளன.  
இங்குள்ள பிரதான ஆறான பெடாஸ் ஆறு, அபாய அளவான 8.7 மீட்டரையும் கடந்து 9.20 மீட்டர் அளவில் வெள்ளப்பெருக்கை எதிர்கொண்டு வருகிறது.
# 2014-15 தென்கிழக்காசிய, தெற்காசியா வெள்ளப்பெருக்கு

## காரணங்கள்

### தாய்லாந்து

சொங்கலா மாநிலத்தில் உள்ள 16 மாவட்டங்களில் - ஹாட்ஞாய், சாடாவோ, ராத்தாபும், குவான் நியாங், சானா, தேப்பா, நா தாவ், சாபாய் யோய் ஆகிய 8 மாவட்டங்கள் வெள்ளத்தால் மோசமாகப் பாதிக்கப்பட்டுள்ளன. யாலா மாநிலத்தில் 50,000 பேர் பாதிக்கப்பட்டுள்ளனர். தாய்லாந்தில் வெள்ளப்பெருக்கினால் இதுவரை 14 பேர் மரணம் அடைந்துள்ளனர்.
# பிலிப்பைன் பெசோ

**பிலிப்பைன் பெசோ**, **பிலிப்பீனிய பெசோ** அல்லது **பெசோ** (Filipino: ***piso***; குறியீடு: ₱; code: **PHP**) என்பது பிலிப்பைன்சு நாட்டின் உத்தியோகப்பூர்வ நாணயமாகும். "₱" எனும் குறியீட்டால் பெசோ குறிக்கப்படுகின்றது. இதைவிடவும் "PHP", "PhP", "Php", அல்ல்லது "P" போன்ற குறியீடுகளும் பயன்படுத்தப் படுகின்றன. கணினியில் யுனிகோட் மூலம் தட்டச்சு செய்யும் போது "20b1" என்றவாறு தட்டச்சு செய்வதன் மூலமாக "₱" இக்குறியீட்டைப் பெற்றுக்கொள்ள முடியும். இப் பெசோ நாணயமானது மெக்சிகோ நாட்டிலும் எசுப்பானியாவின் முன்னைய காலனித்துவ நாடுகளிலும் பயன்படுத்தப்படுகின்றது. பிலிப்பைன் பெசோ வங்கி நோட்டுகளும் நாணயக்குற்றிகளும் *பங்கோ சென்டரல் என்ஜி பிலிப்பின்ச்ச்ஸ்* என அழைக்கப்படும் குவேசேனோ நகரில் அமைந்துள்ள பிலிப்பைன்சின் மத்திய வங்கியில் அச்சடிக்கப்படுகின்றன.
# பாக்கியசோதி சரவணமுத்து

**பாக்கியசோதி சரவணமுத்து** (*Paikiasothy Saravanamuttu*, 26 அக்டோபர் 1892 - 28 மே 1950) இலங்கை அரசு அதிகாரியும், அரசியல்வாதியும் ஆவார்.
# பாக்கியசோதி சரவணமுத்து

## ஆரம்ப வாழ்க்கை

சரவணமுத்து 1892 அக்டோபர் 26 இல் கொழும்பைச் சேர்ந்த மருத்துவர் வேதாரணியம் சரவணமுத்து என்பவருக்குப் பிறந்தார். இவரது தாயார் யாழ்ப்பாணம் வட்டுக்கோட்டையைச் சேர்ந்தவர். இவரது தந்தை வழிப் பாட்டனார் வேதாரணியம் என்பவர் வட இலங்கையில் சுன்னாகம் என்ற சிறிய நகரை நிருமாணித்தவர் எனக் கூறப்படுகிறது. சரவணமுத்துவுடன் கூடப் பிறந்தவர்கள் இரத்தினசோதி, நனசோதி, தர்மசோதி, மாணிக்கசோதி, சப்தரணசோதி ஆகியோர் ஆவர். இத்தேர்தலில் முதலாவதாக வந்து வெற்றி பெற்ற ஆர். ஏ. டி மெல் ஊழல் குற்றச்சாட்டின் பேரில் தனது பதவியை இழந்தார்.
# பாக்கியசோதி சரவணமுத்து

## சமூகப் பணி

சரவணமுத்து தமிழ் யூனியன் துடுப்பாட்ட, தடகளக் கழகத்தில் இணைந்து அதன் வளர்ச்சிக்குப் பெரும் பங்காற்றினார். கழகத்துக்கான அரங்கம் ஒன்றை நிறுவினார். கொழும்பு ஓவல் என அழைக்கப்படும் இவ்வரங்கத்திகு பாக்கியசோதியின் நினைவாக 1977 ஆம் ஆண்டில் பாக்கியசோதி சரவணமுத்து அரங்கம் எனப் பெயர் மாற்றப்பட்டது. பி. சரா விருது என்ற துடுப்பாட்டத் தொடர் 1949 முதல் 1982 வரை விளையாடப்பட்டு வந்தது. சரவணமுத்து 1937 முதல் 1950 வரை இலங்கைத் துடுப்பாட்டக் கழகத்தின் தலைவராகவும், 1949 முதல் 1950 வரை இலங்கைத் துடுப்பாட்ட வாரியத்தின் முதலாவது தலைவராகவும் இருந்து பணியாற்றினார்.
# வேளாக்குறிச்சி ஆதீனம்

**திருக்கயிலாயபரம்பரை வேளாக்குறிச்சி ஆதீனம்** தமிழ்நாட்டில் உள்ள ஒரு சித்தாந்த சைவ ஆதீனம் ஆகும். இவ்வாதீனம் திருநெல்வேலி மாவட்டம், அம்பாசமுத்திரம் நகரில் ஒரு பகுதியாகிய பொருனை நதிக்கரையில் அமைந்த வேளைநகர் என அழைக்கப்படும் வேளாக்குறிச்சியில் கிபி பதினான்காம் நுற்றாண்டில் சத்திய ஞான தேசிக தீர்க்கதரிசினி என்பவரால் தோற்றுவிக்கப்பட்டது.
# வேளாக்குறிச்சி ஆதீனம்

## கிளை மடங்கள்

- பிரதான மடம் கல்லிடைக்குறிச்சி
- திருப்புகலூர்
- பாபநாசம்
- திருக்குற்றாலம்
- சுசீந்திரம்
- திருச்சிராப்பள்ளி
- திருவாரூர்
# வேளாக்குறிச்சி ஆதீனம்

## ஆதின கோயில்கள்

- திருப்புகலூர் அக்னீஸ்வரசுவாமி திருக்கோயில்
- திருச்செங்காட்டங்குடி உத்தராபதீஸ்வரசுவாமி திருக்கோயில்
- திருப்புகலூர் வர்த்தமானீச்சரம் வர்த்தமானீஸ்வரசுவாமி திருக்கோயில்.
- ராமநந்தீஸ்வரம் இராமநாதசுவாமி திருக்கோயில்
- திருமியச்சூர் மேகநாதசுவாமி திருக்கோயில்
- திருமியச்சூர் இளங்கோயில் ஸகலபுவனேஸ்வரசுவாமி திருக்கோயில்
- திருவாரூர் தியாகராஜசுவாமி திருக்கோயில்
- திருவிளமல் பதஞ்சலி மனோகரர் திருக்கோயில்
- திருப்பள்ளி முக்கூடல் திருநேத்திரநாதர் திருக்கோயில்
# வேளாக்குறிச்சி ஆதீனம்

## ஆதீன இலக்கியங்கள்

- திருவாருர் சத்தியஞான பண்டாரம் பிள்ளைத்தமிழ் (ஸ்ரீலஸ்ரீ சத்தியஞானிதரிசினிகள் பிள்ளைத்தமிழ் )
- தசகாரியம்
- அளவை நுால்
- சந்தான அகவல்
- சகலாகம சாரம்
- அட்டாங்க யோக குறள்
- சிவபிரகாச ௨ரை
- இருபா இருபது ௨ரை
- சிவதருமோத்தரம்
- சைவ சமய நெறி
- பரமத திமிரபானு
- பதி பசு பாசப்பனுவல்
- சங்கற்ப நிராகரணம்
- ஐக்கியவியல்
- பரமோபதேசம்
- ௨ருத்திராக்க விசிட்டம்
- வருத்தமற ௨ய்யும் வழி
- பஞ்சாக்கர தரிசனம்
- இறைவனுற் பயன்
- முத்தி நிலை
- பதி பசு பாசத்தொகை
- ஆன்மார்த்தபூசை பத்ததி
- மகா சிவராத்திரி கற்பம்
- மாத சிவராத்திரி கற்பம்
- சோமவார சிவராத்திரி கற்பம்
- சோமவார கற்பம்
- திருக்கோயிற் குற்றம்
- சிவஞான சித்தியார் ௨ரை
- சிவ தருமோத்தர ௨ரை
- பிரசாத அகவல்
- சத்திநிபாத அகவல்
- ௨ருப சொருப அகவல்
- திருக்காளாத்தி புராணம்
- பாபநாச புராணம்
- கரூர் புராணம்
- கமலாலயப் Gராணம்
- அருணகிரி Gராணம்
- திருப்பைஞ்ஞிலி Gராண ௨ரை
- சிவ Gண்ணியத் தெளிவு
- சிவபிரகாச ௨ரை-2
# வேளாக்குறிச்சி ஆதீனம்

## வேளாக்குறிச்சி ஆதீனம் குருமகா சந்நிதானங்கள்

- ஸ்ரீலஸ்ரீ சத்திய ஞான தேசிக திர்க்கதரிசினிகள் ஆதின ஸ்தாபகர்
- ஸ்ரீலஸ்ரீ மகாதேவ பண்டாரசன்னிதி 1575-1611
- ஸ்ரீலஸ்ரீ வைத்தியலிங்க பண்டாரசன்னிதி 1611-1644
- ஸ்ரீலஸ்ரீ அஜபா நடேஸ்வர பண்டாரசன்னிதி 1644-1698
- ஸ்ரீலஸ்ரீ மகாதேவ பண்டாரசன்னிதி 1698-1725
- ஸ்ரீலஸ்ரீ அஜபா நடேஸ்வர பண்டாரசன்னிதி 1725-1742
- ஸ்ரீலஸ்ரீ மகாதேவ பண்டாரசன்னிதி 1742-1763
- ஸ்ரீலஸ்ரீ சுப்பிரமணிய தேசிக பண்டாரசன்னிதி 1763-1779
- ஸ்ரீலஸ்ரீ மகாதேவ பண்டாரசன்னிதி 1779-1791
- ஸ்ரீலஸ்ரீ வைத்தியலிங்க பண்டாரசன்னிதி 1791 -1802
- ஸ்ரீலஸ்ரீ அஜபா நடேஸ்வர பண்டாரசன்னிதி 1802-1811
- ஸ்ரீலஸ்ரீ மகாதேவ பண்டாரசன்னிதி 1811-1821
- ஸ்ரீலஸ்ரீ அஜபா நடேஸ்வர பண்டாரசன்னிதி 1821-1844
- ஸ்ரீலஸ்ரீ வைத்தியலிங்க பண்டாரசன்னிதி 1844-1893
- ஸ்ரீலஸ்ரீ அஜபா நடேஸ்வர பண்டாரசன்னிதி 1893-1920
- ஸ்ரீலஸ்ரீ வைத்தியலிங்க பண்டாரசன்னிதி 1920-1953
- ஸ்ரீலஸ்ரீ அஜபா நடேஸ்வர சத்திய ஞான தேசிக பரமாசாரிய சுவாமிகள் 1953-2006
- ஸ்ரீலஸ்ரீ சத்திய ஞான மகாதேவ தேசிக பரமாசாரிய சுவாமிகள் 2006 முதல் ஞானபிடத்தில் எளுந்தருளி அருளாட்சி செய்தருளுகிறார்கள்
# வேளாக்குறிச்சி ஆதீனம்

## ஆதீன சீடர்கள்

- களந்தை ஞானப்பிரகாசர்
- மதுரை ஞானப்பிரகாசர்
- மதுரை சிவப்பிரகாசர்
- பிள்ளைத்தமிழ் ஆசிரியர்
- ௧ண்௧ட்டிமறைஞானசம்மந்தர்
- வீரை ஆனந்த ௯த்தர்
- ஆவுடையப்ப தம்பிரான்
- முக்களாலிங்௧ முனிவர்
# வேளாக்குறிச்சி ஆதீனம்

## உசாத்துணைகள்

- திருக்கயிலாயபரம்பரை வேளாக்குறிச்சி ஆதீனம் வெளியீடு -சத்தியஞான பண்டாரம் மூலமும் ௨ரையும் ௨ரையாசிரியர் முனைவர் இராம.இராம மூர்த்தி பதிப்பு 2010
- சைவசமயக் கலைக்களஞ்சியம் தொகுதி-9 பக்கம் 543-549 வெளியீடு ;-தெய்வச் சேக்கிழார் மனிதவள மேம்பாடு அறக்கட்டளை ,சென்னை பதிப்பு -2013
- தவத்திரு ஊரன் அடிகள் சைவ ஆதீனங்கள் நூல்
- சைவசித்தாந்த ஆதீனங்களில் ஒன்று வேளாக்குறிச்சி ஆதீனம் ௭ன்பது அபிதான சிந்தாமணி நூலில் குறிப்பிடப்பட்டுள்ளது
- திருவாரூர் திருக்குடநீராட்டுவிழா மலர்; தினமணி சிறப்பு மலரில் 09.04.2001
- ச. சோமசுந்தர தேசிகர் தமிழ்ப் புலவர்கள் வரலாற்று நூலில்
- MADRAS DISTRICT GAZATIEERS,Thanjore by F.B HENIGWAY I.C.S Edited by W.FRANCIS I.C.S.,Madras represented by the superintendent government PRESS 1915 annilam Taluk
- கி.பி 1581 புகலூர் கோயில் கல்வெட்டு செய்தி
- கி.பி 1617 திருமருகல் கோயில் கல்வெட்டு செய்தி
- கி.பி 1750 திருவாருர் செப்பேடு எண்- 2
தமிழ் இலக்கிய வரலாறு - மு.அருணாசலம்
# குவிசோன் நகரம்

**குவிசோன் நகரம்** (*Quezon City*, பிலிப்பினோ மக்களால் பரவலாக இதன் ஆங்கில சுருக்கெழுத்துகளால் **QC** என அறியப்படுகின்றது) பிலிப்பீன்சு நாட்டின் தேசிய தலைநகரப் பகுதியான மணிலா பெருநகரத்தின் அங்க நகரங்களில் ஒன்றாகும். இதுவே நாட்டின் உயர்ந்த மக்கள்தொகை மிக்க நகரமாகும். மணிலா பெருநகரத்தின் பரப்பளவு வாரியாக பெரிய நகரமாகவும் விளங்குகின்றது. 1948 முதல் 1976 வரை தலைநகரமாக இருந்த மணிலாவிற்கு மாற்றாக இதனை நிறுவி மேம்படுத்திய பிலிப்பீன்சின் இரண்டாவது அரசுத்தலைவர் மானுவல் எல். குவிசோன் நினைவாக இந்த நகரம் பெயரிடப்பட்டுள்ளது. இவருடைய பெயரிடப்பட்டுள்ள குவிசோன் மாநிலத்திற்கும் இந்த நகரத்திற்கும் தொடர்பில்லை; இந்த நகரம் இந்த மாநிலத்தில் அமைந்திடவில்லை.
# வார்ப்புரு:Show data

This template contains various independently retrievable data items about **]]|<code></code>}}** in the form of parameter values of a variable template of choice, in a standardized fashion. It is a member of a family of templates, those with names starting with "Data" in :Category:Data templates. The system used is similar to that of .
# வார்ப்புரு:Show data

## Parameters

| Parameter name | Value | Meaning |
| --- | --- | --- |
| <code>1</code> | <code>}</code> | last part of template name, used to identify it within the family of templates |
| <code>article</code> | article name; needs to be specified only if it differs from <code>}</code>; in applications, use <code></code> to link to the article (as has been done at the top of this page) |  |
| <code>short name</code> | shorter display name to be used in some contexts; an application or application parameter can specify whether this is used; only intended for dispensing with disambiguation in a context where it is not needed |  |
| <code>type</code> | type of entity, e.g. continent, country, province, municipality |  |
| <code>code</code> | code |  |
| <code>code description</code> | code description |  |
| <code>continent</code> | continent, if *type* is lower than "continent" |  |
| <code>country</code> | country, if *type* is lower than "country" |  |
| <code>province</code> | province, if *type* is lower than "province" |  |
| <code>popbase</code> | population on a given date (stored without commas) |  |
| <code>popbaseyear</code> | year for which the population base figure applies |  |
| <code>popbasemonth</code> | month for which the population base figure applies |  |
| <code>popbaseday</code> | day for which the population base figure applies |  |
| <code>popinc</code> | population increase per day; used to extrapolate the population figure |  |
| <code>land area</code> | land area in km<sup>2</sup> (stored without commas) |  |
| <code>total area</code> | total area in km<sup>2</sup> (stored without commas) |  |
| <code>flag image</code> | name of the flag image (or other illustration, if there is no flag) shown above | } |
Throughout the family of templates, fixed names are used for the parameters. (The parameter names are kept short to reduce counts for the and the in cases where these are applicable.) However, not necessarily all parameters have been given a value: some parameters may not be applicable, while for some other parameters the value may just have not been specified yet. The table shows all parameters, and for each the value, if specified.
# வார்ப்புரு:Show data

## Retrieval of data items

<code> }</code>, using parameter selection template Template:Pst2, gives the parameter *land area*, etc.  
For retrieval of more data items it is more efficient to prepare a template for that, to be used as follows:  
<code> }</code>*template name*<code></code>  
so that this data template needs to be called only once. The default template is Template:Show data, producing this page.  
The four parameters are optional, they are passed on to the prepared template as parameters 2-5.  
Special templates:
- Template:Linkd - link to article
- Template:Poptoday - used above
- Template:Popdens - for use on the page List of sovereign states and dependent territories by population density
- Template:Poptoday 1 - for use on the page List of countries by population
- Template:Popareadens - for use on the page List of countries by population  
A parameter being undefined or empty typically means the same, see below. <code></code> gives the empty string and the text "<code></code>", respectively. Therefore an application checking the parameter has to check both. Checking whether a result is equal to e.g. the text "<code>}</code>" cannot be done directly with #ifeq in a template which itself has also a parameter with that name, because if that is defined, there would be a comparison with the value instead of the text itself. Instead, it can be checked whether the first character of the result is "<code>{</code>", e.g.: <code></code>.
# வார்ப்புரு:Show data

## Creating new data templates

Template:Data/preload can be used to create new data templates. On the page of the data template of a province, if there is no data template yet for the country, a link appears to create that, preloading this template. Otherwise the wikitext can be copied to the new data template. For parameters which are not applicable, such as *country* for a country, the parameter definition "country=" can be deleted. For parameters to be filled in later the parameter definition like "popinc=" (specifying the empty string as value) can be in the wikitext to be filled in later. Do not forget parameter 1.
# வார்ப்புரு:Show data

## Efficiency

In this template system each template contains various properties of a single entity, as opposed to the other common system, where a template contains one property (e.g. population or area) of many entities. Although that other system can be convenient if updates of a property for all these entities become available together, in the case of large-scale use of data on one page that other system can be problematic due to its inefficiency. This is because of the following:
- There are often more entities than properties, and page counts (or in the case of <code>#switch</code>, average page counts) are proportional to the number of data items in the data template (if they are stored in a linear way, not in a tree, and not stored as unnamed parameters).
- In the case of large-scale use of data on one page there are usually one or more tables, where an entity forms a row and a property a column, because there are often more entities than properties, and because this way the sorting feature allows sorting entities based on a property. In this template system this allows producing a row with only one call of the data template, making the count not grow faster than proportional to the average number of data items stored per data template, times the number of entities in the table.  
The include part of the data template of an entity does not contain a long list of its sub-entities or their properties, because that would make this method inefficient too.  
<includeonly></includeonly><noinclude></noinclude>  
Until here the documentation is automatically generated by Template:Show data.  
<noinclude>  
</noinclude>
# பிலிப்பைன்சு பல்கலைக்கழகம்

**பிலிப்பைன்ஸ் பல்கலைக்கழகம்** (University of the Philippines) பிலிப்பைன்சு நாட்டின் தேசியப் பல்கலைக்கழகமாகும். 1908 ஆம் ஆண்டு நிறுவப்பட்ட இப்பல்கலைக்கழகம் அதிகளவு பட்டப்படிப்புத் திட்டங்களைக் கொண்டுள்ளது.  
குறிப்பிடத்தக்க அளவில் பிலிப்பைன்சு நாட்டின் அதிகாரிகள், பொதுவாழ்வில் ஈடுபட்டுள்ளவர்கள் இப்பல்கலைக்கழகத்தில் பயின்றவர்களாக உள்ளார்கள். 7 அரசு அதிபர்கள், 13 தலைமை நீதிபதிகள், 38 தேசியக் கலைஞர்கள், 34 தேசிய அறிவியலாளர்கள் இப்பல்கலைக்கழகத்துடன் இணைந்தவர்களாக உள்ளார்கள்.
# செருகி (சதுரங்கம்)

சதுரங்க விளையாட்டில் **செருகி** (*pin*) எனப்படுவது, ஆட்டக்காரர்களால் உருவாக்கப்படும் ஒரு இக்கட்டான சூழல் ஆகும். இந்த சொல் அத்தகைய இடரில் சிக்கியுள்ள சதுரங்கக் காயைச் சுட்டும் ஒரு பெயராகவும் பொருள் கொள்ளப்படுகிறது. தாக்குதல் நிகழ்த்தும் வீரர் இச்சூழலை உண்டாக்கி உத்வேகமுடன் ஆடுகிறார். தற்காப்பு ஆட்டம் விளையாடும் வீரர் இச்சூழலில் செருகியாக சிக்கிக் கொண்ட தன்னுடைய காயை நகர்த்தவும் முடியாமல் தொடர்ந்து அங்கேயே நிறுத்தவும் முடியாமல் தவிப்பார். இடைச்செருகலாக சிக்கிக்கொண்டுள்ள செருகியை நகர்த்தினால் அதன் பின்னால் இருக்கும் மற்றொரு பலமான காயை எதிரி கைப்பற்றிக் கொள்வார். நகர்த்தாவிட்டால் செருகியையே கைப்பற்றிக் கொள்வார். எனவே ’செருகு’ என்ற சொல் தாக்குதல் நிகழ்த்தும் வீரருக்கு ஒரு செயலாகவும், இதேசொல் தற்காப்பு ஆட்டக்காரருக்கு சிக்கியுள்ள காயைச் சுட்டும் பெயராகவும் பொருள் கொள்ளப்படுகிறது.  
நகர்த்த வேண்டிய கட்டங்களின் எண்ணிக்கை நிர்ணயிக்கப்படாத அமைச்சர்கள், யானைக்ள், இராணிகள் போன்ற காய்களால் மட்டுமே செருகும் சூழலை உருவாக்கி தாக்குதல் நிகழ்த்த முடியும். நகர்த்த வேண்டிய கட்டங்களின் எண்ணிக்கை நிர்ணயம் செய்யப்பட்டுள்ள அரசர்கள், குதிரைகள், காலாட்கள் போன்ற காய்களைக் கொண்டு செருகும் சூழலை உருவாக்க முடியாது. ஆனால் தற்காப்பு ஆட்டம் விளையாடும் வீரரின் அரசரைத் தவிர மற்ற காய்கள் அனைத்தும் இத்தகைய இக்கட்டான சூழலில் செருகி என்ற இடைச்செருகலாகச் சிக்கிக் கொள்ள வாய்ப்பு உண்டு. அவ்வாறு சிக்கிக் கொண்ட காயை அதன் பெயரொடு செருகி எனச்சேர்த்துப் பெயரிட்டு அழைப்பார்கள். உதாரணமாக குதிரை சிக்கிக் கொண்டால் குதிரைச் செருகி, இராணி சிக்கிக் கொண்டால் இராணிச் செருகி எனப் பெயரிடப்படுகிறது.
# செருகி (சதுரங்கம்)

## வகைகள்

சதுரங்க விளையாட்டில் பயன்படும் செருகிகள் நான்கு வகையாக வகைப்படுத்தப்பட்டுள்ளன. அவை **(1) இலக்குச் செருகி (2). சார்புச் செருகி (3). பகுதிச் செருகி (4) சூழற் செருகி** என்பனவாகும்
# செருகி (சதுரங்கம்)

## வகைகள்

### இலக்குச் செருகி

செருகியாகச் சிக்கிக் கொண்டுள்ள காய் ** அரசருக்கு** கவசமாக நின்று அவரைக் காப்பாற்றுவதாக இருந்தால் அந்தச் செருகி **இலக்குச் செருகி** என்று குறிப்பிடப்படுகிறது. இச்சூழலில் செருகியை வேறு இடத்திற்கு நகர்த்தி தாக்குதலில் இருந்து தப்பித்துக் கொள்வது சட்டப்பூர்வமானதல்ல. ஏனெனில் செருகியை நீக்கினால் ஆட்டத்தின் முதன்மை இலக்கான அரசர் தாக்கப்பட்டு உயிரிழப்பார்.
# செருகி (சதுரங்கம்)

## வகைகள்

### சார்புச் செருகி

செருகியாகச் சிக்கிக் கொண்டுள்ள காய் **இராசாவைத் தவிர பிற காய்களுக்கு** கவசமாக நின்று காப்பாற்றிக் கொண்டிருந்தால் அந்தச் செருகி **சார்புச் செருகி** என்று குறிக்கப்படுகிறது. குறிப்பாக, செருகிகள் அவற்றைவிட சக்தி வாய்ந்த காய்களுக்கு கவசமாக நின்று காக்கும். சார்புச் செருகி உருவாகும் சூழலில் செருகியை நகர்த்திக் கொள்ள சதுரங்க விதிமுறைச் சட்டம் அனுமதிக்கிறது. ஆனால், செருகி கவசமாய் நின்று காப்பாற்றிய காய் எதிரியால் தாக்கப்பட்டு கைப்பற்றப்படும் என்பதை நினைவிற் கொள்ள வேண்டும். (படத்தை பார்க்கவும்)
# செருகி (சதுரங்கம்)

## வகைகள்

### சூழல் செருகி

சதுரங்க விளையாட்டின் இருப்பு நிலையில் ஒரு காய் சில நேரங்களில் சூழல் செருகியாகக் கருதப்படுகிறது. **சூழல் செருகி** உருவாகும் சமயத்தில் செருகியாக உள்ள காயை தாக்குதலில் இருந்து காக்கும் பொருட்டு வேறு இடத்துக்கு நகர்த்தும் போது எதிர்பாரா விதமாக ஆட்டம் இறுதி முற்றுகையுடன் முடிந்து போகலாம். சூழல் செருகி ஒர் இலக்குச் செருகி வகையும் அல்ல. அது சதுரங்க விதிமுறைகள் அனுமதிக்கும் நகர்வையே செய்கிறது. ஆனால் அந்த ஆட்டம் திடீரென இழந்து போக காரணமாகி விடுகிறது.  
வலது பக்கத்தில் உள்ள இருப்புநிலையை கவனிக்கவும். வெள்ளை இதுவரையில் கோட்டை கட்டிக் கொள்ளவில்லை. இராசாவையும் யானையையும் ஒரு நகர்த்தலும் செய்யவில்லை. கருப்பு இப்பொழுதுதான் அமைச்சரை e6 கட்டத்திலிருந்து d5 கட்டத்திற்கு நகர்த்தியுள்ளது இந்த நகர்வினால், அது பாதுகாப்பு இல்லாமலும் கைப்பற்றுவதற்கு எளிதாக கிடைக்கும் வகையிலும் உள்ளது. இப்பொழுது வெள்ளை நகர்த்த வேண்டும். b4 கட்டத்தில் உள்ள குதிரை சூழல் செருகியாக உள்ளது. d5 கட்டத்தில் உள்ள கருப்பு அமைச்சரை கைப்பற்ற வெள்ளை 1.Nxd5 என்று விளையாடினால் கருப்பு 1...Rb1+ என்று விளையாடி ஒரு யானையைக் கைப்பற்றிவிடும். யானையைக் கைப்பற்ற கருப்புக்கு வெள்ளை இராசா ஒரு பற்றுக் காயாக உள்ளது.
# செருகி (சதுரங்கம்)

## அசலான போட்டிகளில் செருகி

வலது பக்கமுள்ள படத்தில் உள்ள ஆட்டத்தில் ஆட்டத்தை முடிக்கும் உத்தியில், கருப்பு ஆட்டக்காரர் செருகியை நன்றாக பயன்படுத்தியுள்ளதைக் காணலாம். இந்த ஆட்டத்தில் அடுத்த நகர்வை வெள்ளை விளையாட வேண்டும். கருப்பு யானையைத் தியாகம் செய்து ஆட்டத்தை முடித்து விடும் எண்ணத்தில் அச்சுறுத்திக் கொண்டிருக்கிறது.  
**27...Rh1+**  
**28.Kxh1 Qh2#**  
g2 கட்டத்தில் நிற்கும் சிப்பாயால் h3 கட்டத்தில் நிற்கும் யானையைக் கைப்பற்ற முடியாது. ஏனெனில் g3 கட்டத்தில் நிற்கும் கருப்பு இராணி வெள்ளையின் g2 சிப்பாயை செருகியாக்கியுள்ளது. இச்சூழலில் வெள்ளைக்கு இருக்கும் ஒரே நகர்வு வாய்ப்பு 27.Nf4 என்று விளையாடுவது மட்டுமேயாகும். ஆனால் இந்நகர்வும் ஒரு தற்காலிக நடவடிக்கையே ஆகும். கருப்பு மீண்டும் 27...Bxf4 என நகர்த்தியும் ஆட்டத்தை முடிக்கலாம் அல்லது,  
**27.Nf4 Qh2+**  
**28.Kf2 Rhxf3#**  
என்ற நகர்வுகளாலும் ஆட்டத்தை முடிக்கலாம். தோல்வியை தவிர்க்க முடியாததை உணர்ந்த வெள்ளை ஆட்டக்காரர் 26 ஆவது நகர்த்தலில் தோல்வியை ஒப்புக்கொண்டு வெளியேறுகிறார்.
# பி. எஸ். மணி

**பி. எஸ். மணி** (பிறப்பு:1916) தமிழ்நாட்டிலுள்ள கன்னியாகுமரி மாவட்டத்தைச் சேர்ந்த அரசியல்வாதி. இந்தியா விடுதலை பெற்ற பின்னரும், திருவாங்கூர்-கொச்சியுடன் (கேரளம்) இருந்த குமரி மாவட்டத்தை தமிழ்நாட்டுடன் இணைக்கப் பல போராட்டங்களில் ஈடுபட்டார். அதன் பலனாக, 1956ஆம் ஆண்டின் நவம்பர் முதலாம் நாளில் குமரி மாவட்டம் தமிழகத்துடன் இணைக்கப்பட்டது.
# பி. எஸ். மணி

## வாழ்க்கை

இவர் திருவாளர் பெருமாள் பிள்ளை என்ற கட்டட ஒப்பந்ததாரரின் மூத்த மகனாக 1916இல் பிறந்தார். பள்ளிப் படிப்பை முடித்த மணி, திருவனந்தபுரத்தில் இருந்த ஒரு ஜெர்மானிய நிறுவனத்தில் சில காலம் வேலை பார்த்து, பின்னர் நாகர்கோயிலுக்கு திரும்பி தந்தையுடன் குடும்பத் தொழில் ஒரு பக்கம், சமஸ்தான காங்கிரசில் இணைந்து அரசியல் ஈடுபாடு ஒரு பக்கம் என வாழத்தலைப்பட்டார். ஒரு சில ஆண்டுகளிலேயே அரசியல் முழுமையாக அவரை ஆட்கொண்டது. ஆகஸ்ட் 1942 போராட்டத்தில் சிறைவாசம் பெற்றார். திருவிதாங்கூர், கொச்சி ஆகிய சமஸ்தானங்களோடு மலபார் பகுதியையும் ஒருங்கிணைத்து ஐக்கிய கேரளம் அமைக்கவேண்டி கேரள காங்கிரசை மலையாள தலைவர்கள் தோற்றுவித்தனர். ஐக்கிய கேரளத்திற்கான ஆயத்த பணிகளில் ஈடுபட்னர். இதனால் 1938 இல் மணி சமஸ்தான காங்கிரசில் இருந்து வெளியேரினார்.
# பி. எஸ். மணி

## தி.த.நா.கா

தமிழர் வாழும் பகுதிகளை தமிழகத்துடன் இணைக்கப் போராடும் நோக்கத்துடன் திருவாங்கூர் தமிழ் காங்கிரஸ் பிறப்பெடுத்தது. அதில் அமைப்புச் செயலாளராக பொறுப்பேற்று பணியாற்றினார். 1950ஆம் ஆண்டில், கன்னியாகுமரியில் எல்லை மாநாட்டுச் செயளாளராய்ப் பெறுப்பேற்ற மணி சிறப்பாக செயல்பட்டார். 1954ஆம் ஆண்டு போராட்டம் தீவிரம் பெற்றது. ஆகஸ்ட் 11 அன்று தமிழர் எழுச்சி நாளில் துப்பாக்கி சூட்டால் 11 தமிழர்கள் கொலை செய்யப்பட்டனர். தலைவர்கள் கைது செய்யப்பட்டனர். மணியும் கைது செய்யப்பட்டு ஆறுமாதம் சிறைவாசம் பெற்றார். 1.நவம்பர் 1956 அன்று குமரி மாவட்டம் தமிழகத்துடன் இணைக்கப்பட்டது.
# பி. எஸ். மணி

## தமிழ்த்தேசியர்

தமிழ்த் தேசிய உணர்வில் திளைத்த மணி, 1990 ஆம் ஆண்டு தமிழர் தேசிய இயக்கத்தின், தமிழர் தன்னுரிமை பிரகடன மாநாடு பழ. நெடுமாறன் தலைமையில் தஞ்சையில் கூடியபோது அதில் பங்கு பெற வந்த மணி கைது செய்யப்பட்டு இரு மாதங்கள் சிறைவாழ்வு பெற்றார்.
# பி. எஸ். மணி

## கன்னியாகுமரி இதழ்

1956ஆம் ஆண்டிற்கு பிறகு தீவிர அரசியலில் இருந்து ஒதுங்கி **கன்னியாகுமரி** என்ற இதழை தொடங்கி 25 ஆண்டுகள் நடத்தினார்.  
- தமிழர் கண்ணோட்டம் பொங்கல் மலர் 2006, தெற்கெல்லையில் ஒரு தமிழ்ப் போராளி-பி.யோகீசுவரன்
- http://milestonesofkanyakumari.blogspot.in/2014_02_01_archive.html
# மானுவல் எல். குவிசோன்

**மானுவல் லூயி குவிசோன் யி மோலினா** (*Manuel Luis Quezón y Molina*, ஆகத்து 19, 1878 – ஆகத்து 1, 1944) 1935 முதல் 1944 வரை பிலிப்பீன்சு பொதுநலவாயத்தின் அரசுத்தலைவராக பொறுப்பேற்றவர். பிலிப்பீன்சின் அரசுத் தலைவராக பணியாற்றிய முதல் பிலிப்பினோ இவராவார். பெரும்பான்மையான பிலிப்பினோ மக்கள் இவரை 1897 முதல் 1901 வரை ஆட்சி புரிந்த எமிலியோ அகுனால்டோவிற்குப் பிறகான இரண்டாவது அரசுத் தலைவராக கருதுகின்றனர்.  
குவிசோன் அரசுத்தலைவராக தேர்ந்தெடுக்கப்பட்ட முதல் மேலவைத் தலைவராவார். தவிரவும் நாடுதழுவிய தேர்தல் மூலம் தேர்ந்தெடுக்கப்பட்ட அரசுத் தலைவராகவும் இரண்டாம் முறையும் மீள்தேர்ந்தெடுக்கப்பட்ட அரசுத்தலைவராகவும் விளங்கினார். இவர் " தேசிய மொழியின் தந்தை" என அறியப்படுகின்றார்.  
தனது ஆட்சிக்காலத்தில், குவிசோன் நாட்டுப்புற நிலமில்லா விவசாயிகளின் பிரச்சினைகளுக்கு தீர்வு கண்டார். தீவுகளின் படைசார் பாதுகாப்பு சீரமைப்பு, அரசு நிர்வாகச் சீரமைப்பு, மின்டானோ குடியேற்றம் மற்றும் மேம்படுத்தல், பிலிப்பீன்சின் வணிகத்தில் வெளிநாட்டு ஆதிக்கத்தை எதிர்கொள்ளல், நிலச் சீர்திருத்தம், அரசு ஊழலுக்கெதிரான நடவடிக்கைகள் என பல முடிவுகளைக் கண்டார். போர் தொடங்கியபோது ஐக்கிய அமெரிக்காவிலிருந்து நாடுகடந்த அரசை நிறுவி சப்பானிய ஆக்கிரமிப்பை எதிர்த்தார்.  
அமெரிக்காவில் நாடுகடந்து வாழ்ந்துவந்த நிலையிலேயே நியூயோர்க் மாநிலத்தின் சரனாக் ஏரி நகரில் காசநோயால் இறந்தார். இரண்டாம் உலகப் போர் முடியும்வரை இவரது உடல் ஆர்லிங்டன் தேசியக் கல்லறையில் அடக்கம் செய்யப்பட்டிருந்தது; பின்னர் மணிலாவிற்கு மாற்றப்பட்டது. இறுதியாக குவிசோன் நினைவு வட்டத்தில் இவரது உடல் அடக்கம் செய்யப்பட்டுள்ளது.
# இந்தோனேசியா ஏர்ஏசியா விமானம் 8501

விமானம் கிளம்பிய 45 நிமிடங்களில் விமானப் போக்குவரத்து கட்டுப்பாட்டு நிலையத்தின் தொடர்பில் இருந்து துண்டிக்கப்பட்டது. விமானம் காணாமல் போவதற்கு முன்பாக, மோசமான வானிலை காரணமாக விமானி மாற்றுப் பாதை வழங்கக் கோரியதாகவும், வழக்கத்தை விட அதிக உயரத்தில் பறக்க அனுமதி கோரியதாகவும் இந்தோனேசியா தரப்பில் தெரிவிக்கப்பட்டுள்ளது. 29 டிசம்பர் அன்று மாயமான ஏர் ஏசியா விமானம் கடலில் விழுந்ததாக இந்தோனேசியா அறிவித்தது.  
இந்தோனேசியா ஏர்ஏசியா என்பது மலேசியாவின் குறைந்த-கட்டண விமானசேவையான ஏர்ஏசியா நிறுவனத்தின் துணை நிறுவனமாகும். 2014 ஆம் ஆண்டில் ஏற்கனவே மலேசியா ஏர்லைன்சின் மலேசியா எயர்லைன்ஸ் விமானம் 370, 239 பேருடன் காணாமல் போனது, மலேசியா ஏர்லைன்சு 17 விமானம் 298 பேருடன் விபத்துக்குள்ளாகியது.
# இந்தோனேசியா ஏர்ஏசியா விமானம் 8501

## விமானத்தின் காலக்கெடு

| நேரம் |  |  |  |  |
| --- | --- | --- | --- | --- |
| 00:00 | **டிசம்பர் 27 ** | **டிசம்பர் 28 ** | ஜுஅண்ட சர்வதேச விமான நிலையத்தில் இருந்து 162 பேருடன் புறப்பட்டு சென்றது |  |
| 22:35 | 05:35 | 06:35 |  |  |
| 00:42 | 23:17 | 06:17 | 07:17 | இந்தோனேசிய சிவில் விமானப் போக்குவரத்து ஆணையத்தின் விமான கட்டுப்பாட்டு அறை தகவல் தொடர்பில் இருந்து விலகியது |
| 01:49 | **டிசம்பர் 28 ** | 07:24 | 08:24 | ஜுஅண்ட சர்வதேச விமான நிலைய விமான கட்டுப்பாட்டு அறை தகவல் ரேடாரில் இருந்து மறைந்தது |
| 00:24 |  |  |  |  |
| 01:55 | 00:30 | 07:30 | 08:30 | சிங்கப்பூர் சாங்கி வானூர்தி நிலையத்தை சென்றடைய வேண்டும் |
| *இந்தோனேசியா | 155 |  |  |  |
| *தென் கொரியா | 3 |  |  |  |
| *பிரான்சு | 1 |  |  |  |
| *மலேசியா | 1 |  |  |  |
| *சிங்கப்பூர் | 1 |  |  |  |
| *ஐக்கிய இராச்சியம் | 1 |  |  |  |
| **மொத்தம்** | **162** | } |  |  |
விமானத்தில் பயணித்தவர்களில் 145 பெரியவர்கள் 16 குழந்தைகள் மற்றும் 1 கைக்குழந்தை என மொத்தம் 162 பயணிகள் பயணித்ததாக ஏர் ஏசியா விமான நிறுவனம் அறிவித்துள்ளது.
# இந்தோனேசியா ஏர்ஏசியா விமானம் 8501

## தேடுதல் பணியில் ஈடுபட்டுள்ள நாடுகள்

- இந்தோனேசியா
- மலேசியா
- சிங்கப்பூர்
# இந்தோனேசியா ஏர்ஏசியா விமானம் 8501

## தேடுதல் பணிகள்

தேடுதல் பணியில் இந்தோனேசியா நாட்டின் கப்பல்கள் மூன்றும் விமானங்கள் மூன்றும், மலேசிய நாட்டின் கப்பல்கள் மூன்றும் விமானங்கள் மூன்றும் மற்றும் சிங்கப்பூர் நாட்டின் விமானம் ஒன்றும் ஈடுபட்டு வருகிறது. மேலும் இப்பணியில் உதவ ஆஸ்திரேலியா, பிரிட்டன் மற்றும் தென் கொரியா நாடுகள் முன்வந்துள்ளன. டிசம்பர் 28, 2014 அன்று தேடுதல் வெளிச்சமின்மையால் மாலையில் நிறுத்தப்பட்டது. மீண்டும் அடுத்த நாள் தொடரும் எனவும் அறிவிக்கப்பட்டது.
# இந்தோனேசியா ஏர்ஏசியா விமானம் 8501

## விமானம்

காணமல் போன ஏர்பஸ் ஏ320-200 வகை விமானம் 37.57 மீட்டர் நீளமும் 34.10 மீட்டர் அகலமும் உடையது. இவ்விமானத்தின் விமானி *இரியாண்டோ* (Irainto) 20,537 மணிநேரம் விமானம் ஓட்டிய அனுபவம் உடையவர். மேலும் அவர் இந்தோனேசியாவின் ஏரேசியா ஏர்பஸ் ஏ320-200 வகை விமானத்தை 6,100 மணி நேரம் ஓட்டிய அனுபவம் உடையவர். துணை விமானி பிரான்சு நாட்டைச் சேர்ந்தவர். இவர் 2275 மணி நேரம் விமானம் ஓட்டிய அனுபவம் உடையவர். காணாமல் போன ஏர்பஸ் ஏ320-200 விமானம் கடைசியாக 2014, நவம்பர் 16 அன்று வழக்கமான திட்டமிடப்பட்ட கண்காணிப்பு மற்றும் பழுது நீக்கும் சோதனைக்கு உட்படுத்தப்பட்டது. இந்த விமானம் ஆறு வயதிற்கும் சற்று அதிகமானது ஆகும்.
# இந்தோனேசியா ஏர்ஏசியா விமானம் 8501

## விபத்து

காணாமல் போன ஏர் ஏசியா விமானம் விபத்திற்கு உள்ளானதாக உறுதிப்படுத்தப்பட்டது. இவ்விமானம் புறப்பட்ட இடத்தில் இருந்து 15 கி.மீட்டர் தொலைவில் ஜாவா கடலில் விழுந்து கிடந்தது கண்டு பிடிக்கப்பட்டுள்ளது. இது வரை 40 உடல்கள் மீட்கப்பட்டுள்ளதாக இந்தோனேசியா கடலோர காவல் படையினர் தெரிவித்துள்ளனர்.
# வெளி வானம்

**ஆழமற்ற வானம்** அல்லது **வெளி வானம்** (*Shallow sky*) என்பது சில வேளைகளில் தொழில்சாரா வானியலாளர்களால் பயன்படுத்தப்படும் ஒரு சொல்லாகும். ஆழமான வானம் அல்லது உள் வானத்திற்கு எதிர்ச் சொல்லாக இச்சொல் பயனாகிறது. நமது பூமியைச் சுற்றியுள்ள மற்றும் சூரிய மண்டலத்திற்கு உள்ளேயும் காணப்படும் வளிமண்டலத்தை ஆழமற்ற வானம் அல்லது வெளிவானம் எனலாம். சூரிய கிரகணம், சந்திர கிரகணம், கிரக இணைப்புகள் போன்ற வானத்தில் நிகழும் தோற்றப்பாடுகளும் ஒளிவட்டம், வானவில் மற்றும் மின்னும் மேகங்கள் போன்ற வளிமண்டல நிகழ்வுகளும் வெளிவானத்தில்தான் நடைபெறுகின்றன.  
1986 முதல் 2000 வரையிலான காலத்தில் சிடிபன் சிமித் வெளி வானம் செய்தியிதழை வெளியிட்டார். புதியதாக கண்டுபிடிக்கப்படும் பிரகாசமான வால்மீன்கள் பற்றிய செய்திகள் மற்றும் காணத்தக்க வால்மீன்கள் பற்றிய தினசரி நிலைகள் ஆகியவற்றைப் பரப்புவதற்காக வால் நட்சத்திரம் விரைவு அறிவிப்பு சேவை என்று ஓர் அமைப்பை இயக்கினார். வால் நட்சத்திர அட்டவணைகள் பொதுவாக 10 நாட்கள் இடைவெளியில் வெளியிடப்படுவது பொதுவான நடைமுறையாக இருந்தது. ஆனால் வெளி வானம் செய்தியிதழ் வெளியிட்ட அட்டவணைகள் ஒருநாள் இடைவெளியில் காணப்பட்ட அமைப்புகளாக இருந்தன. வெளி வானம் செய்தி இதழும் வால் நட்சத்திரம் விரைவு அறிவிப்பு சேவையும் இயங்கிய 14 ஆண்டுகளில் காண்பதற்கு கிடைத்த அனைத்து வால் நட்சத்திரங்கள் பற்றியும் சந்தாதாரர்களுக்கு அறிவிக்கப்பட்டது.  
2006 ஆம் ஆண்டு சிமித்சோனியன் வானியற்பியல் ஆய்வகத்தின் சிறிய கோள் மையம் வெளியிட்ட சிறிய கோள்கல் சுற்றறிக்கை / சிறிய கிரகங்கள் மற்றும் வால் நட்சத்திரங்கள் ஏப்ரல் 13 வெளியீட்டில் சிடீவன் சிமித்தின் பணி கெளரவிக்கப்பட்டது. அதன் பொருட்டு 9891 என்ற சிறிய கிரகத்திற்கு சிடிபன்சுமித் பெயர் சூட்டப்பட்டது.
# மணிலா பெருநகரம்

**மணிலா பெருநகரம்** அல்லது **மெட்ரோ மணிலா** (பிலிப்பினோ: Kalakhang Maynila, Kamaynilaan) என்பது பிலிப்பீன்சு நாட்டின் தேசியத் தலைநகரப்பகுதி (National Capital Region) ஆகும். இத்தேசியத் தலைநகரப்பகுதியானது பல்வேறு பிலிப்பீனியப் பெரு நகரங்களைக் கொண்டுள்ளது. மணிலா நகர் உட்பட மொத்தமாக பதினாறு நகரங்கள் இத்தேசியத் தலைநகரப்பகுதியில் காணப்படுகின்றன. இத்தேசியத் தலைநகரப்பகுதி அரசாங்க, கலாச்சார, பொருளாதார மற்றும் கல்விக்கான நாட்டின் மத்திய நிலையமாக விளங்குகின்றது. இதன் மொத்தப் பரப்பளவு 638.55 சதுர கிலோமீற்றர்கள் ஆகும். 2010 ஆம் ஆண்டின் சனத்தொகைக் கணக்கெடுப்பின் படி இப்பகுதியின் சனத்தொகை 11,855,975 ஆகும். 1975 ஆம் ஆண்டில் நவம்பர் மாதம் ஏழாம் திகதி இத்தேசியத் தலைநகரப்பகுதி நிறுவப்பட்டது.
# பிலிப்பினோ மக்கள்

**பிலிப்பினோ மக்கள்** அல்லது **பிலிப்பினோ** என்போர் தென்கிழக்காசிய நாடான பிலிப்பைன்சின் உள்நாட்டு இனக்குழு ஆவர். 2010 ஆம் ஆண்டில் நடைபெற்ற சனத்தொகைக் கணக்கீட்டிற்கு அமைய 92,337,852 பிலிப்பினோ மக்கள் வாழ்ந்து வருகின்றனர். அத்துடன் 10-12 மில்லியன் மக்கள் புலம் பெயர்ந்து வாழ்கின்றனர்.  
பிலிப்பைன்சில் 180 மொழிகள் பேசப்படுகின்றன, அவற்றில் பெரும்பாலானவை ஆஸ்திரோனேசிய மொழிக் குடும்பத்தைச் சேர்ந்தவையாகும். தகலாகு மற்றும் செபுவானா போன்ற மொழிகள் உள்நாட்டில் அதிகமாகப் பேசப்படுகின்றன. பிலிப்பினோக்களின் உத்தியோகப்பூர்வ மொழிகளாக பிலிப்பினோவும் ஆங்கிலமும் ஏற்கப்பட்டுள்ளன. அதிகமான பிலிப்பினோ மக்கள் இருமொழியோ, மும்மொழியோ பேசுபவர்களாகக் காணப்படுகின்றனர்.
# பிலிப்பினோ மக்கள்

## பதிப்புக்கள்

-
-
-
-
-
-
-
-
-
- .
-
-
# பிலிப்பினோ மக்கள்

## உசாத்துணைகள்

-
# தித்திவாங்சா மலைத்தொடர்

நகருக்கு அருகில் காட்சி அளிக்கும் தித்திவாங்சா மலைத்தொடர்]]  
**தித்திவாங்சா மலைத்தொடர்**; (மலாய்: *Banjaran Titiwangsa*; ஆங்கிலம்: *Titiwangsa Mountains*) என்பது தீபகற்ப மலேசியாவின் மத்தியமலைத் தொடராகும். இந்த மலைத் தொடர் தீபகற்ப மலேசியாவின் முதுகெலும்பாக விளங்குகின்றது.  
இதன் வடபகுதி தென் தாய்லாந்தில் தொடங்குகின்றது. இதனைச் **சங்காலாகிரி தொடர்** (ஆங்கிலம்: *Sankalakhiri Range*; தாய்லாந்து மொழி: *ทิวเขาสันกาลาคีรี*) என்றும் அழைக்கிறார்கள். இந்தத் தொடர் தீபகற்ப மலேசியாவை இரண்டாகப் பிரிக்கின்றது. வடக்கில் இருந்து தென் கோடி வரையில் இதன் நீளம் 480 கி.மீ. ஆகும்.
# தித்திவாங்சா மலைத்தொடர்

## நிலவியல்

தித்திவாங்சா மலைத்தொடர், தாய்லாந்து மலேசியாவின் புவிப்பிளவு மண்டலமாகவும் *(Suture Zone)* விளங்குகிறது. வட தாய்லாந்தில் நான் எனும் மாநிலத்தின் உத்தாராடிட் எனும் இடத்தில் தொடங்கி, கீழ் நோக்கிப் படர்ந்து நீடித்து மலேசியாவின் பகாங் ரவுப் மாநிலத்தில் முடிவுறுகிறது.  
தீபகற்ப மலேசியாவின் மேற்குப் பகுதியில் அமைந்துள்ள தித்திவாங்சா மலைத்தொடர், *சிம்மெரி* *(Cimmerian Plate)* நிலத் தட்டைச் சேர்ந்ததாகும். இந்த நிலத்தட்டு இந்தோசீனா நாடுகளை இணைக்கும் நிலத் தட்டாகும். தித்திவாங்சா மலைத்தொடரின் கிழக்குப் பகுதி, சினோபர்மலாயா பாறை பெருநிலப்பகுதியுடன் *(Sinoburmalaya Continental Terranes)* இணைந்துள்ளது.  
சிம்மெரி நிலத் தட்டு 400 மில்லியன் ஆண்டுகளுக்கு முன்னால், திவானியக் காலத்தில் *(Devonian)* , காண்டுவானா *(Gondwana)* பெரும் நிலப்பகுதியில் இருந்து பிரிந்தது. 280 மில்லியன் ஆண்டுகளுக்குப் பின்னர், பேர்மியன் காலத்தில் லாவ்ராசியா *(Laurasia)* பெருநிலப்பகுதியில் இணைந்து கொண்டது. அந்த நிலப் பகுதியில் தான், இப்போதைய தாய்லாந்து, பர்மா, லாவோஸ், கம்போடியா நாடுகள் உள்ளன. தீபகற்ப மலேசியாவின் மேற்கு பகுதியும் இங்கேதான் அமைந்து இருக்கிறது.
# தித்திவாங்சா மலைத்தொடர்

## நிலவியல்

### சினோபர்மலாயா பெருநிலப்பகுதி

காண்டுவானா *(Gondwana)* பெருநிலப்பகுதியில் இருந்து பிரிந்த சினோபர்மலாயா பெருநிலப்பகுதி, 200 மில்லியன் ஆண்டுகளுக்கு முன்னால், இந்தோசீனா பெருநிலப் பாறைகளுடன் இணைந்தது. அதனால், அந்தக் காலக் கட்டத்தில் இருந்த பாலியோ-தெதைஸ் பெருங்கடலும் (*Paleo-Tethys Ocean)* மூடிப் போனது; நவீன கால தித்திவாங்சா மலைத்தொடரும் உருவானது.  
பாலியோ-தெதைஸ் பெருங்கடலில் தான் இப்போதைய இந்தியா, இந்தோனேசியா, இந்தியப் பெருங்கடல் போன்ற நிலப்பகுதிகள் இருந்தன.சிம்மெரி நிலத் தட்டில் துருக்கி, ஈராக், திபெத் நாடுகளும் இருந்தன. *பாலியோ-தெதைஸ் பெருங்கடல்* தான் இப்போது சுருங்கிப் போய் மத்தியதரைக் கடல் என பெயர் பெற்று இருக்கிறது.
# தித்திவாங்சா மலைத்தொடர்

## புவியியல்

தித்திவாங்சா மலைத்தொடர், தெனாசிரிம் மலைத் தொகுதியின் ஒரு பகுதியாகும். இந்தோ மலாயன் மலைத் தொடர்கோவையின் தென்கோடியில் தொடங்கி திபெத், கிரா குறுநிலம் வழியாக தீபகற்ப மலேசியாவை அடைகிறது.  
தித்திவாங்சா மலைத்தொடர், தாய்லாந்தின் சங்காலாகிரி மலைத் தொடரின் வட பகுதியில் தொடங்குகிறது. பின்னர், வட மேற்கில் இருந்து தென் கிழக்காகப் படர்ந்து, மலேசிய எல்லையைக் கடந்து, தெற்கே நெகிரி செம்பிலான் மாநிலத்தின் செலுபு மாவட்டத்தில் முடிவுறுகிறது. அதன் குன்றுப் பகுதிகள் மட்டும், தென் கிழக்கே ஜொகூர் மாநிலம் வரை செல்கின்றன.  
இந்த மலைத்தொடரில் மிக உயர்ந்த இடத்தை குனோங் கொர்பு என்று அழைக்கிறார்கள். இந்த மலையின் உயரம் 2,183 மீட்டர் (7,162 அடி). வடக்கே தாய்லாந்து பகுதியில், மலேசிய எல்லைப் பகுதியில் உள்ள உலு தித்தி பாசா மலைதான் உயர்ந்த இடமாகும். இந்த மலையின் உயரம் 1,533 மீட்டர். தெற்கே படர்ந்து நீடிக்கும் குன்றுப் பகுதிகளில் குனோங் லேடாங் மலைதான் மிக உயரமானது. தங்காக் நகரில் இருந்து 17 கி.மீ. தொலைவில் உள்ளது. தமிழில் லேடாங் மலை என்று அழைக்கிறார்கள். குனோங் லேடாங் மலேசிய வரலாற்றில் மிகவும் புகழ்பெற்றது.
# தித்திவாங்சா மலைத்தொடர்

## உள்கட்டமைப்பு

தித்திவாங்சா மலைத்தொடரில் மலேசியாவில் புகழ்பெற்ற பல சுற்றுலாத்தளங்கள் உள்ளன. பெலும் அரச வனப்பூங்கா, கேமரன் மலை, கெந்திங் மலை, பிரேசர் மலை போன்ற தளங்கள் இந்த மலைத்தொடரில் தான் இருக்கின்றன.
# எரிக்சனின் சமூக உளவியல்சார் வளர்ச்சிப் படிநிலைகள்

**எரிக்சனின் சமூக உளவியல்சார் வளர்ச்சிப் படிநிலைகள்** (*Erikson's stages of psychosocial development*) என்பது எரிக் எரிக்சனால் தெளிவாக்கப்பட்டு அவரால் விளக்கமளிக்கப்பட்ட எட்டுப் படிநிலைகள் பற்றியது. ஆரோக்கியமாக வளரும் மனிதர் குழந்தைப் பருவம் முதல் முதிர் அகவையர் வயோதியப் பருவம் வரை இதைக் கடந்துபோக வேண்டும். ஒவ்வொரு படிநிலையிலும், மனிதன் தாக்குப்பிடித்து, அதில் முதிர்ச்சியடைந்து புதிய சவால்களை எதிர்நோக்க வேண்டும்.  
ஒவ்வொரு படிநிலையும் முன்னைய படிநிலையின் வெற்றிகரமான நிறைவில்தான் கட்டப்படுகிறது. வெற்றிகரமான நிறைவேறாத படிநிலைகளின் சவால்கள் எதிர்காலத்தில் பிரச்சனைகளாக மீண்டும் தோன்ற வாய்ப்புள்ளதென எதிர்பார்க்கப்படுகிறது.  
இருந்தபோதிலும், ஒரு படிநிலையின் தேர்ச்சியானது அடுத்த படிநிலைக்கு முன்னேற தேவைப்படுவதில்லை. எரிக்சன் படிநிலைக் கோட்பாடு, தனி நபரின் உயிரியல் வலிமை மற்றும் சமூக கலாச்சார வலிமை ஏற்பாட்டுச் செயல்பாடாக எட்டு வாழ்க்கைப் படிநிலைகள் மூலம் முன்னெடுத்து அந்நபரின் முன்னேற்றம் பற்றி குறிப்பிட்டுள்ளார். ஒவ்வொரு படிநிலையும் இந்த இரண்டு முரண்பட்ட வலிமைகளின் ஒரு உளவியல் சமூக நெருக்கடியாகக் குறிப்பிடப்பட்டுள்ளது (கீழே அட்டவணையில் காட்டப்பட்டுள்ளவாறு). ஒரு தனி நபர் உண்மையில் இவ் வல்லமைகளை வெற்றிகரமாக இணக்கப்படுத்தினால், அந்நபர் ஒத்திசைவான பேராண்மையுடன் படிநிலையிலிருந்து வெளிப்படுவார். உதாரணமாக: ஒரு குழந்தை அவநம்பிக்கையைவிட நம்பிக்கையுடன் பிள்ளைப் பருவத்தை அடைந்தால் (தன்னாட்சி எதிர் அவமானம் மற்றும் சந்தேகம்), அப்பிள்ளை மீதமுள்ள வாழ்க்கை நிலைகளுக்கு நம்பிக்கையின் பேராண்மையைக் கொண்டு செல்லும்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

| சராசரி வயது | பேராண்மை | உளச்சமூக முரண்பாடுகள் | குறிப்பிட்டளவு உறவு | வாழ்வு பற்றிய கேள்வி | உதாரணங்கள் |  |
| --- | --- | --- | --- | --- | --- | --- |
| 0-2 வருடங்கள் | நம்பிக்கை | அடிப்படை நம்பிக்கை எதிர் அவநம்பிக்கை | அம்மா | நான் இந்த உலகை நம்பலாமா? | உணவருந்தல், கைவிடுதல் |  |
| 2-4 வருடங்கள் | விருப்பம் | தன்னாட்சி எதிர் வெட்கம் மற்றும் சந்தேகம் | பெற்றோர் | நானாக இருப்பது சரியா? | மலசலகூடப் பயிற்சி, தானாக உடுத்துதல் |  |
| 4-5 வருடங்கள் | நோக்கம் | முயற்சித்தல் எதிர் குற்றவுணர்வு | குடும்பம் | இதனை நான் செய்வது சரியா? | ஆராய்தல், கருவிகள் பாவித்தல் அல்லது படம் வரைதல் |  |
| 5-12 வருடங்கள் | திறமை | முயற்சி எதிர் தாழ்வுச் சிக்கல் | அயலவர், பாடசாலை | உலக மக்களிடையே நான் இதைச் செய்ய முடியுமா? | பாடசாலை , விளையாட்டு |  |
| 13-19 வருடங்கள் | மெய்ப்பற்று | அடையாளம் எதிர் அடையாளக் குழப்பம் | வயதுக் குழுக்கள், அடையாள மாதிரி | நான் யார்? நான் எப்படியிருக்க முடியும்? | சமூக உறவு |  |
| 20-24 வருடங்கள் | அன்பு | நெருக்கம் எதிர் தனிமை | நண்பர்கள், பெற்றோர் | நான் அன்பு செய்யலாமா? | காதல் உறவு |  |
| 25-64 வருடங்கள் | கவனம் | உற்பத்தி எதிர் தேக்கம் | குடும்பம், வேலைத்தள உறவுகள் | நான் என் வாழ்வை எண்ண முடியுமா? | வேலை, பெற்றோர் நிலை |  |
| 65-இறப்பு | ஞானம் | மன முழுமை எதிர் மனத்தளர்ச்சி | மனிதம், தன் இரக்கம் | நான் இருந்நதுபோல் இருக்கலாமா? | வாழ்வின் பிரதிபலிப்பு | } |
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### நம்பிக்கை: அடிப்படை நம்பிக்கை எதிர் அவநம்பிக்கை (பிறப்பு - 2 வயது)

பிறப்பு முதல் 2 வயது வரையுள்ள குழந்தைப்பருவம் எனும் படிநிலை அதிக முக்கியத்துவமானது. பிள்ளைகள் அடிப்படை நம்பிக்கை உணர்வை விருத்தி செய்யும் காலம் இதுவாகும். ஒரு பிள்ளையிடத்து ஆளுமை வளரவேண்டுமாயின் நம்பிக்கை ஏற்பட வேண்டும். அவர்களின் தேவைகளான உணவு, உடை, ஓய்வு என்பன கிடைக்கப்பெறும் போது நம்பிக்கை பிறக்கின்றது. பெற்றௌர், மற்றும் தம்மைச் சூழவுள்ளோர் மீது பிள்ளை நம்பிக்கைவைத்து இவ்வுலகினைத் தனது பாதுகாப்பான இடமாகவும் அடையாளங் காண்கின்றது. காரணத்தையும் விளைவையும் கற்றுக்கொள்ளும் நம்பிக்கையானது உணர்ச்சிப் பெருக்கம், கவனம், ஒழுக்கம் என்பனவற்றை பிள்ளைகளிடத்தே வளப்படுத்தும். தனது தேவைகள் கிடைக்கப் பெறாதோ, அல்லது போதாதிருப்பினோ தமக்குள் பிள்ளைகள் நம்பிக்கையீனத்தை ஏற்படுத்திக் கொள்வர். இதன் விளைவு ஒத்துழையாமை, மனச்சோர்வு, பின்வாங்கல் போன்ற நடத்தைகளினால் வெளிக்காட்டப்படும் என எரிக்சன் குறிப்பிடுகின்றார்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### விருப்பம்: தன்னாட்சி எதிர் வெட்கம் மற்றும் சந்தேகம் (2-4 வயது)

இரண்டு வயது முதல் 4 வயது வரையுள்ள துள்ளுநடைப்பருவம் இதுவாகும். குழந்தைகள் அவHகளின் உடல்களின் மீது கட்டுப்பாட்டைச் செலுத்துவதற்கு ஆரம்பிப்பர். இக்காலப்பகுதியில் பொதுவாகவே அவர்கள் ஆடையணியும் பயிற்சியும் ஆரம்பமாகும். தான் ஒரு சுதந்திரமானவன் எனவும் ஆனால், முக்கியமான விடயங்களில் ஏனையோரின் உதவியினையும் வழிகாட்டலையும் தன்னால் பயன்படுத்த முடியுமெனவும் கருதுகின்ற உளநிலையை பிள்ளை பெற்றுவிடுகின்றது. உணவு உட்கொள்ளல், கழிவகற்றல் போன்றவற்றில் தானே ஈடுபடப் பிள்ளை எத்தனிக்கின்றது. வலுவான உளநிலையினைப் பெற்ற பிள்ளை வலுக்குறைந்த உடல் நிலையினால் தனக்குள் மனவிரக்தி, தோல்வி போன்ற உணர்வுகளைப் பெறுகின்றது. தனக்கு பாரமான ஒரு பொருளைத் தூக்கிக் கையாள முடியும் என்ற மனபலம் இருந்தபோதும், அவர்களால் அதனைச் செய்ய முடியாது போகலாம். எனவே, பிள்ளைகளிடத்து ஏற்படும் எதிர்பார்க்கைகள் நிறைவேறாது போனால் உளப்பிணியோ அல்லது வளமைக்குப் பறம்பான நடத்தைகளிலே அவர்கள் ஈடுபடுவர்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### நோக்கம்: முயற்சித்தல் எதிர் குற்றவுணர்வு (4-5 வயது)

நான்கு வயது முதல் ஐந்து வயது வரையுள்ள முன்பள்ளிப்பருவம் இதுவாகும். இப்பருவத்துப் பிள்ளைகள் முதியவர்கள் போலச் செயற்பட ஆரம்பிப்பர். போட்டிகளை விரும்பி அதில் வெற்றியடையும் போது சந்தேசமடைவர். தனது ஆற்றல் எல்லைகளுக்கு அப்பாலும் சென்று செயல்புரிய விரும்பும் வயது இதுவாகும். இவ்வார்வங்களில் தோல்வியேற்படின் அவHகளிடையே குற்ற உணர்வு ஏற்படுகின்றது. ஆளுமை விருத்தியை பாதிப்பதாக இது காணப்படும். இப்பருவம் முக்கியமாகக் கையாள வேண்டிய விருத்திப்படி நிலையாகும். விளையாட்டு இக்காலகட்டத்தில் முக்கியமானதொன எரிக்சன் நம்பினார். உணர்ச்சி நெருக்கடியைக் குறைப்பதற்கு பாதுகாப்பு வழியாகவும், பிள்ளைகளின் அடையாளத்திற்கு உதவியாகவும் குறியீட்டு வழியில் பிரச்சினைகளைக் கையாள்வது பற்றியும் அவர் எடுத்துரைக்கின்றார்.